Legal Document

Category: 46

Text:
22. ΑΠΟΦΑΣΙΣ ΠΡΟΕΔΡΟΥ ΤΗΣ ΒΟΥΛΗΣ Αριθ. 1342 της 18/24 Μαρτ. 1975  (ΦΕΚ Β' 339) Περί τρόπου ρυθμίσεως θεμάτων αναφερομένων εις τας αναγνωριζομένας εις τους Βουλευτάς ατελείας κλπ. Έχοντες υπόψη: 1.Τας διατάξεις του Κανονισμού της Βουλής. 2.Τας διατάξεις των άρθρ. 2, 3, και 9 του Ζ' Ψηφίσματος της 18 ης  Φεβρ. 1975 "περί καταργήσεως των εις τους Βουλευτάς αναγνωριζομένων ατελειών και ρυθμίσεως θεμάτων αναφερομένων εις τα μέλη του Υπουργικού Συμβουλίου και τους Βουλευτάς" και 3.Τον εγκριθέντα προϋπολογισμόν εξόδων της Βουλής, αποφασίζομεν : Άρθρ.1.-1.Η κατά το άρθρ. 2 παρ. 1 εδαφ. α' ταχυδρομική ατέλεια των βουλευτών πραγματοποιείται διά της υπό του Ταμείου της Βουλής καταβολής εις έκαστον των βουλευτών του αντιτίμου 500 γραμματοσήμων επιστολών εσωτερικού μηνιαίως. Το καταβλητέο ποσόν διά τον μήνα Φεβρ. 1975 ορίζομεν εις δραχ. 865. 2.Δικαιολογητικόν διά την δαπάνην ταύτην θα αποτελούν μόνον αι αποδείξεις των λαμβανόντων τα αντίστοιχα ποσά βουλευτών, βαρύνει δε αύτη τον προϋπολογισμόν εξόδων της Βουλής, διά της ειδικώς προς τούτο εγγραφείσης πιστώσεως υπό Κ.Α. εξόδου 0837. Σελ. 192,30(α) Τεύχος 735–Σελ. 52. Άρθρ.9.-Η ισχύς της παρούσης, δημοσιευομένης διά της Εφημερίδος της Κυβερνήσεως, άρχεται από της 18 Φεβρ. 1975, ημέρας ενάρξεως της ισχύος του υπό στοιχ. Ζ' Ψηφίσματος της Βουλής. Άρθρ.2.-1.Η κατά το άρθρ. 2 παρ. 1 εδάφ. β' ατέλεια της τηλεφωνικής επικοινωνίας των βουλευτών θα πραγματοποιείται εκ 2 "τηλεφωνικών περιοχών" οπουδήποτε της επικρατείας κειμένων. Δύο το πολύ τηλεφωνικαί συνδέσεις εγκαθίστανται υπό του Ο.Τ.Ε. ατελώς, κατά τα εν συνεχεία οριζόμενα: α) Οι βουλευταί υποβάλλουν δήλωσιν εις τον ΟΤΕ διά του  Γραφείου της Βουλής, διά της οποίας γνωρίζουν τους αριθμούς των τηλεφωνικών συνδέσεων, διά των οποίων θα πραγματοποιείται η ατελής τηλεφωνική επικοινωνία. β)Η ατέλεια των βουλευτών περιλαμβάνει: Ι.Τα βασικά τέλη των δύο τηλεφωνικών συνδέσεων. ΙΙ.500 κατά μήνας βασικάς τριλέπτους υπεραστικάς συνδιαλέξεις, ασχέτως της εξ Αθηνών αποστάσεως της εκλογικής περιφερείας του βουλευτού, πραγματοποιουμένας είτε δια του αυτομάτου συστήματος, είτε διά του χειροκινήτου τοιούτου. Εις περίπτωσιν πραγματοποιήσεως της τηλεφωνικής επικοινωνίας διά του χειροκινήτου συστήματος, η αντίστοιχος δαπάνη της επικοινωνίας μετατρέπεται υπό του ΟΤΕ εις αστικάς τιμολογιακάς μονάδας, παραλειπομένου του απομένοντος τυχόν κλάσματος. ΙΙΙ.Πάσαν συναφή επιβάρυνσιν προς τας ατελώς, κατά το προηγούμενον στοιχείο, πραγματοποιουμένας τηλεφωνικάς επικοινωνίας. 2.α)Αι ατελείς τηλεφωνικαί επικοινωνίαι αναλύονται εις τιμολογιακάς μονάδας συνδιαλέξεων του οικείου Κανονισμού του ΟΤΕ, αναλόγως της περιφερείας προς την οποίαν ή από τας οποίας, πραγματοποιούνται αύται. β) Κατ' εφαρμογήν της καθιερωθείσης αρχής, οι βουλευταί δικαιούνται κατά μήνα ατελείας τιμολογιακών μονάδων κατά τα επόμενα: Ι.Οι βουλευταί επικρατείας και των εκλογικών περιφερειών πρώτης και δευτέρας Αθηνών και δευτέρας Πειραιώς 1.500. ΙΙ.Οι βουλευταί της εκλογικής περιφερείας Αττικής (υπολοίπου Ν. Αττικής) 3.000. ΙΙΙ.Οι βουλευταί της Α' εκλογικής περιφερείας Πειραιώς και Νήσων 9.000 1.Ζ.δ.22 Βουλή IV.Οι βουλευταί των εκλογικών περιφερειών Βοιωτίας, Ευβοίας, Φωκίδος, Κορινθίας, Αργολίδος και Αρκαδίας 12.000. V.Οι βουλευταί των εκλογικών περιφερειών Λακωνίας, Μεσσηνίας, Ηλείας, Αχαϊας, Ευρυτανίας, Φθιώτιδος, Καρδίτσης, Μαγνησίας, Κυκλάδων και Χίου 15.000. VI.Οι βουλευταί των εκλογικών περιφερειών Αιτωλίας και Ακαρνανίας, Λαρίσης, Πρεβέζης, Αρτης, Θεσπρωτίας, Ιωαννίνων, Τρικάλων, Κοζάνης, Καστορίας, Φλωρίνης, Πιερίας, Ημαθίας, Γρεβενών, Πέλλης, πρώην Δήμου Θεσσαλονίκης, Νομού Θεσ/νίκης (υπόλοιπον), Χαλκιδικής,Κιλκίς Σερρών, Καβάλας, Δράμας, Ξάνθης, Ροδόπης, Εβρου, Λέσβου, Σάμου, Δωδ/νήσου, Λασηθίου, Ηρακλείου, Ρεθύμνης, Χανίων, Ζακύνθου, Κεφαλληνίας, Λευκάδος και Κερκύρας 18.000. 3.Διά την προσμέτρησιν της ατελείας, ως μην λογίζεται ο της εκδόσεως των λογαριασμών του ΟΤΕ, ήτοι το χρονικόν διάστημα μεταξύ δύο διαδοχικών λήψεων των ενδείξεων των μετρητών των τηλεφωνικών συνδέσεων, βάσει του εκάστοτε προγράμματος του ΟΤΕ. Το χρονικόν τούτο διάστημα δεν πρέπει να είναι οπωσδήποτε μικρότερον των 27 ουδέ μείζον των 33 ημερών. 4.Εις τας κατά τα εκτεθέντα τηλεφωνικάς συνδέσεις τη αιτήσει του βουλευτού, ο Ο.Τ.Ε. υποχρεούται όπως τοποθετήση ατελώς φραγήν προς αποκλεισμόν της δυνατότητος διεξαγωγής διεθνών ή και εσωτερικών συνδιαλέξεων. 5.Τηλεφωνούμενα τηλεγραφήματα των βουλευτών γίνονται υποχρεωτικώς δεκτά υπό του Ο.Τ.Ε., άγονται όμως εις χρέωσιν τούτων, μη επιτρεπομένου του συμψηφισμού των προς τας εις δραχμάς αποτιμωμένας τιμολογιακάς τηλεφωνικάς μονάδας. 6.Η τηλεφωνική ατέλεια των μελών της εκ των εκλογών της 17 ης  Νοεμβ. 1974 προελθούσης Βουλής, διέπεται υπό των διατάξεων του άρθρ. 75 του ισχύοντος Συντάγματος από της ημέρας της εκλογής μέχρι της 18 ης  Φεβρ. 1975, ημέρας ενάρξεως της ισχύος του υπό στοιχ. Ζ' Ψηφίσματος της Βουλής. Γενομένης τυχόν καταβολή του αντιτίμου των συνδιαλέξεων της εις την προηγουμένην παράγραφον περιόδου επιστρέφεται εις τον καταβαλόντα, ως αχρεωστήτως καταβληθείσα. Ομοίως επιστρέφονται τα καταβληθέντα τυχόν εις τον ΟΤΕ ποσά εφ' άπαξ εισφοράς διά δύο το πολύ τηλεφωνικάς συνδέσεις. Άρθρ.3.-1.Οι βουλευταί δικαιούνται κατ' εφαρμογή των ορισμών της παρ.2 του άρθρ.2 του Ζ' Ψηφίσματος:α) Να χρησιμοποιούν το σιδηροδρομικόν δίκτυον της χώρας άνευ περιορισμού προορισμού, εντός της Επικρατείας, ταξιδεύοντες εις την Α' θέσιν. β) Να χρησιμοποιούν τα υπό Ελληνικήν σημαίαν πλοία εσωτερικών γραμμών, ταξιδεύοντες εις την Α' θέσιν. γ) Να χρησιμοποιούν ελευθέρως τα υπεραστικά λεωφορεία ταξιδεύοντες εντός της Επικρατείας. 2.Τα εκδοτήρια εισιτηρίων του ΟΣΕ και πας προς έκδοσιν τούτων αρμόδιος, αι κατά τόπους λιμενικαί αρχαί, Ναυτιλιακά Πρακτορεία και πας προς έκδοσιν των εισιτηρίων αρμόδιος και τα πρακτορεία εκδόσεως εισιτηρίων των λεωφορείων, υποχρεούται να παρέχουν εις τον ταξιδεύοντα βουλευτήν τας απαιτουμένας διευκολύνσεις διά την ακώλυτον και ταχείαν μετακίνησιν αυτού. 3.Η κατά την προηγουμένην παράγραφον ατέλεια της ελευθέρας κυκλοφορίας των βουλευτών πραγματοποιείται επί τη απλή επιδείξει της υπό της Βουλής παρεχομένης ταυτότητος, παρεχομένων εις τον Βουλευτήν των εν χρήσει ή επί τούτων διαμορφουμένων, δελτίων ατελούς μεταφοράς. Άρθρ.4.-1.Ο βουλευτής δικαιούται να ταξιδεύη δι' αεροπλάνου εξ Αθηνών προς την εκλογικήν μόνον περιφέρειαν αυτού ή αντιστρόφως. Εάν εκλογική τις περιφέρεια δεν εξυπηρετείται αεροπορικώς δι' αερολιμένος, περιλαμβανομένου εντός αυτής είτε μονίμως είτε συνεπεία προσωρινού κωλύματος, ο βουλευτής δικαιούται να επιβιβάζηται εις τον πλησιέστερον της περιφερείας του αερολιμένα. 2.Κατ' εξαίρεσιν, οι βουλευταί των υπαγομένων διοικητικώς εις το Υπουργείον Βορείου Ελλάδος εκλογικών περιφερειών, δύνανται να ταξειδεύουν εξ Αθηνών και προς τον Αερολιμένα Θεσ/νίκης, ή και αντιστρόφως. "Ομοίως οι Βουλευταί των εκλογικών περιφερειών Κρήτης, δύνανται, κατά τας μετακινήσεις των από Αθήναις εις Κρήτην ή και αντιστρόφως να χρησιμοποιούν και τον Αερολιμένα Χανίων". Το ανωτέρω εντός « » εδάφιον προσετέθη διά της υπ' αριθμ. 4110/2626 της 23 Αυγ./3 Σεπτ. 1975 (ΦΕΚ Β' 920) αποφ. Προέδρου της Βουλής. 3.Διά την ελευθέραν μετακίνησιν των βουλευτών δι' αεροπλάνου, η υπηρεσία της Βουλής θέλει εφοδιάσει τους δικαιούχους διά δέσμης (καρνέ) ειδικών δελτίων εντολής προς έκδοσιν αεροπορικών εισιτηρίων. Το στέλεχος παραδίδεται εις τον βουλευτήν ανά εξάμηνον, περιλαμβάνει δε ανά 26 δελτία μεταβάσεως και επιστροφής, επί των οποίων  ((Αντί για τη σελ. 192,31(α) Σελ.  192,31(β) Τεύχος 1319 Σελ. 87 Βουλή 1.Ζ.δ.22 αναγράφεται και ο αριθμός του υπό της Βουλής παρεχομένου δελτίου ταυτότητος. Για τον ετήσιο αριθμό μετακινήσεων με αεροπλάνο εντός Ελλάδος, των Βουλευτών Επικρατείας ως και των Ευρωβουλευτών βλ. υπ’ αριθ. 1375/18-20 Μαρτ. 1996, (ΦΕΚ Β΄ 186), αποφ. Προέδρου Βουλής, κατωτ. αριθ. 72. 4.Η δαπάνη της αεροπορικής μετακινήσεως των βουλευτών βαρύνει τον προϋπολογισμόν εξόδων της Βουλής διά της ειδικώς προς τούτο και υπό Κ.Α. εξόδου 0776 εγγραφείσης πιστώσεως. 5.Η εκμετάλλευσις των Ελληνικών εναερίων  συγκοινωνιών υποχρεούται όπως χορηγεί εις  τον βουλευτήν το οικείον αεροπορικόν εισιτήριον  επί τη παραδόσει του κατά τη παρ. 3 του άρθρου τούτου δελτίου και τη αποδείξει της υπό της Βουλής παρεχομένου δελτίου ταυτότητος του Βουλευτού, διασφαλιζομένης της ταχείας και άνευ καθυστερήσεως μετακινήσεως του Βουλευτού. 6.Η κατά την προηγουμένην παράγραφον εκμετάλλευσις υποχρεούται όπως υποβάλη εις το Λογιστήριον της Βουλής, ανά δίμηνον, αναλυτικήν κατάστασιν των πραγματοποιηθέντων ταξιδίων εκάστου βουλευτού, επισυνάπτουσα και τα παραδοθέντα εις αυτήν δελτία εντολής εκδόσεως εισιτηρίου. Εις την αναλυτικήν κατάστασιν δέον να αναγράφωνται το ονοματεπώνυμον του ταξιδεύσαντος βουλευτού, η πραγματοποιηθείσα διαδρομή και η αξία του αντιστοίχου εισιτηρίου. 7.Η προς την εκμετάλλευσιν των εναερίων γραμμών πληρωμή των οφειλομένων ποσών θα πραγματοποιήται διά τακτικών χρηματικών ενταλμάτων, εκδιδομένων δι' αποφάσεως του Γενικού Γραμματέως της Βουλής και τούτου, μη υπαρχόντος, του Γενικού Δ/ντού αυτής επ' ονόματι της δικαιούχου, διά του Δημοσίου Ταμείου Πληρωμών Αθηνών. Δικαιολογητικά της πληρωμής θα αποτελούν αι επιστρεφόμεναι εντολαί εκδόσεως αεροπορικών εισιτηρίων και η αναλυτική κατάστασις της δικαιούχου εκμεταλλεύσεως. 8.Ειδικώς διά την μετακίνησιν των βουλευτών διά αεροπλάνου εντολή της ηγεσίας των Κομμάτων, ή των μη συγκεντρουσών την ιδιότητα του κόμματος απλών ομάδων, η υπηρεσία της Βουλής εφοδιάζει, κατά περίπτωσιν, τα κόμματα, ή τας αυτοτελείς ομάδας, δι' ειδικών εντολών εκδόσεως αεροπορικών εισιτηρίων δι' οιανδήποτε περιφέρειαν της Επικρατείας, εις αριθμόν τετραπλάσιον εν όλω των +ανηκόντων εις έκαστον κόμμα ή ομάδα βουλευτών και μέχρι το πολύ εξακοσίων κατ' έτος εντολών. Σελ. 192,32(β) Τεύχος. 1319  Σελ. 88 Και διά την περίπτωσιν ταύτην η μετακίνησις του βουλευτού και η πληρωμή της αξίας των δωρεάν χορηγουμένων εισιτηρίων θα πραγματοποιήται κατά τας παρ. 5, 6 και 7 του παρόντος άρθρου. "Οσάκις, Αρχηγός του Κόμματος είναι ο Πρόεδρος της Κυβερνήσεως, αι ειδικαί εντολαί εκδόσεως των αεροπορικών εισιτηρίων, υπογράφονται υπό του Γενικού Γραμματέως της Κοινοβουλευτικής Ομάδος του Κόμματος, ή του Υπουργού Προεδρίας". Το ανωτέρω εντός « » εδάφιον προσετέθη διά της υπ' αριθ. 4158/2663 της 27 Αυγ./5 Σεπτ. 1975 (ΦΕΚ Β' 930) αποφ. Προέδρου της Βουλής. 9.Αι εις την υπηρεσίαν της Βουλής διαβιβαζόμεναι καταστάσεις των παρ' εκάστου βουλευτού πραγματοποιηθέντων ταξιδίων εις τας εσωτερικάς γραμμάς της εκμεταλλεύσεως τούτων, ανακοινούνται εις τους ταξιδεύσαντας βουλευτάς υποχρεωμένους όπως επιστρέφουν, την σταλείσαν εις έκαστον τούτων ανακοίνωσιν, προς το Λογιστήριον της Βουλής εντός 10 ημερών από της παραλαβής, βεβαιούντες διά της υπογραφής των την ακρίβειαν της καταστάσεως. Άρθρ.5.-Αι πάσης φύσεως ατέλειαι των βουλευτών παύουν άμα τη καθ' οιονδήποτε τρόπον απωλεία της βουλευτικής ιδιότητος. Άρθρ.6.-1.Αι κατά το άρθρ. 8 του Ν.Δ. 3323/ 1955 (τόμ. 27 σελ. 137) προβλεπόμεναι εκπτώσεις επιφέρονται εις το υποκείμενον εις φορολογίαν μέρος της βουλευτικής αποζημιώσεως, εάν ο βουλευτής υποβάλη εις το Λογιστήριον της Βουλής σχετικήν δήλωσιν και υπεύθυνον βεβαίωσιν περί της συνδρομής των προϋπόθεσεων, υπό τας οποίας παρέχονται αι σχετικαί εκπτώσεις. 1.Ζ.δ.22 Βουλή 2.Εάν ο βουλευτής επιθυμή την ενέργειαν των εκπτώσεων  επί των λοιπών εισοδημάτων αυτού, προσάγει εις τον αρμόδιον οικονομικόν έφορον βεβαίωσιν του Λογιστηρίου της Βουλής, πιστοποιούσαν ότι αι εκπτώσεις δεν υπελογίσθησαν εις την υποκείμενην εις φορολογίαν βουλευτικήν αποζημίωσιν. Άρθρ.7.-1.Ο έλεγχος περί της συνδρομής της κατά το άρθρ. 7 του Ζ' Ψηφίσματος της Βουλής υπερβάσεως του αθροίσματος της εκ του Δημοσίου Ταμείου καταβαλλομένης συντάξεως, ή μισθού, μετά του ημίσεος της Βουλευτικής αποζημιώσεως, υπολογιζομένου και του κατά την παρ. 4 αρ. 2 του αυτού Ψηφίσματος μηνιαίου επιδόματος, έναντι των αποδοχών του Αντιπροέδρου της Κυβερνήσεως, έχοντες την ιδιότητα βουλευτού, ασκείται υπό του Λογιστηρίου της Βουλής. Εις τας αποδοχάς του Αντιπροέδρου της Κυβερνήσεως υπολογίζονται και τα έξοδα της παραστάσεως αυτού, ως και το κατά την παρ. 4 του αρθρ. 2 επίδομα διά τους Βουλευτάς των επαρχιών. 2.Οι βουλευταί υποχρεούνται όπως δηλώσουν εις το Λογιστήριον της Βουλής εάν λαμβάνουν εκ του Δημοσίου Ταμείου σύνταξιν ή μισθόν, παραδίδοντες και βεβαίωσιν περί του καταβαλλομένου ποσού, εκδιδομένην παρά του οικείου Δημοσίου Ταμείου, από το οποίον καταβάλλεται η σύνταξις ή ο μισθός. (Μετά τη σελ. 192,32(β) Σελ.  192,321 Τεύχος 1319 Σελ. 89 Βουλή 1.Ζ.δ.22 1.Ζ.δ.22 Βουλή Άρθρ.8."Ως εκτόπισις κατά το εδάφ. 3 της παρ. 3 του άρθρ. 8 του υπό στοιχ. Ζ' Ψηφίσματος της 18-21975 θεωρείται και η κατά την περίοδον διακοπής της λειτουργίας του ελευθέρου πολιτεύματος παραμονή εις το εξωτερικόν συνεπεία λίαν πιθανού κινδύνου συλλήψεως εις περίπτωσιν επιστροφής εις την χώραν, ανεξαρτήτως του νομοτύπου ή ανωμάλου τρόπου αναχωρήσεως διά το εξωτερικόν. 2.Ο ενδιαφερόμενος υποβάλλει εντός τριών μηνών από της ισχύος της παρούσης υπεύθυνον δήλωσιν περιλαμβάνουσαν σαφώς τον χρόνον της φυλακίσεως, εκτοπίσεως, κρατήσεως ή παραμονής εις το εξωτερικόν. Αι δηλώσεις διαβιβάζονται προς διακρίβωσιν της συνδρομής των ανωτέρω περιστατικών εις τας αρμοδίας υπηρεσίας (φυλακάς προκειμένου περί φυλακίσεως, υπηρεσίαν Εθνικής Ασφαλείας (Υ.Π.Ε.Α.) προκειμένου περί εκτοπίσεως και κρατήσεως, Υπουργείον Εσωτερικών, ΥΠ.Ε.Α. ή άλλην αρμοδίαν υπηρεσίαν προκειμένου περί παραμονής εις το εξωτερικόν. 3.Ειδικώτερον, προκειμένου περί διαφυγής εκ της χώρας ή παραμονής εις το εξωτερικόν, συνεπεία λίαν πιθανού κινδύνου συλλήψεως εις περίπτωσιν επιστροφής, ο ενδιαφερόμενος δύναται να προσαγάγη παν σχετικόν στοιχείον, περιλαμβανομένης και της διά δικαστικής αποφάσεως βεβαιώσεως της συνδρομής των ανωτέρω περιστατικών". Το άρθρ. 8 αντικατεστάθη ως άνω διά του άρθρ. 2 της υπ' αριθ. 3579/1975 αποφάσεως (κατωτ. αριθ. 23) "4.Η απόδειξη του χρόνου φυλάκισης ή εκτόπισης ή κράτησης Βουλευτού για θεμελίωση ή καθορισμόν της βουλευτικής σύνταξης, σύμφωνα με το εδαφ. 3 της παρ. 3 του άρθρ. 8 του Ζ' Ψηφίσματος γίνεται : α) Με βεβαίωση δημόσιας αρχής για τη φυλάκιση ή εκτόπιση ή κράτηση σε στρατιωτικά αστυνομικά και κάθε είδους κρατητήρια ή δίωξη από τις καταδιωκτικές υπηρεσίες της δικτατορίας ή την αφαίρεση ιθαγένειας ή διαβατηρίου του ενδιαφερόμενου. β) Σε περίπτωση αδυναμίας έκδοσης της βεβαίωσης της δημοσίας αρχής, η απόδειξη των ανωτέρω γίνεται με ένορκη βεβαίωση ενώπιον συμβολαιογράφου του ίδιου του ενδιαφερόμενου και όμοιες ένορκες βεβαιώσεις δύο άλλων ανεγνωρισμένων ήδη αντιστασιακών ή ένορκες βεβαιώσεις δημοσίων οργάνων της εποχής της δικτατορίας που εκ της υπηρεσίας τους είχαν προσωπική αντίληψη των βεβαιουμένων". Η παρ. 4 προστέθηκε από το άρθρ. 1 της 6109/2-9 /Δεκ. 1992 (ΦΕΚ Β' 726) απόφ. Προέδρου της Βουλής.